CELEX: 32005R0299
Language: hu
Date: 2005-02-23 00:00:00
Title: A Bizottság 299/2005/EK rendelete (2005. február 23.) a 2005. évi olaszországi betakarításra vonatkozó garanciaküszöb keretében az egyik fajtacsoportból a másikba átadható nyersdohánymennyiségek megállapításáról

24.2.2005   
            
            
               HU
            
            
               Az Európai Unió Hivatalos Lapja
            
            
               L 51/11
            
         
      A BIZOTTSÁG 299/2005/EK RENDELETE
   
   (2005. február 23.)
   a 2005. évi olaszországi betakarításra vonatkozó garanciaküszöb keretében az egyik fajtacsoportból a másikba átadható nyersdohánymennyiségek megállapításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre (1) és különösen annak 9. cikke (4) bekezdésére,
   mivel:
   
               (1)
            
            
               A 2075/92/EGK rendelet 9. cikke kvótarendszert vezetett be a különböző dohányfajtacsoportokra. A 2005. évi betakarításra az egyedi kvóták termelők közötti elosztása a 2002., 2003. és 2004. évi betakarításra a leveles dohányra vonatkozó jövedelemtámogatások és garanciaküszöbök fajtacsoportonkénti és tagállamonkénti rögzítéséről, valamint a 2075/92/EGK rendelet módosításáról szóló, 2002. március 25-i 546/2002/EK tanácsi rendelet (2) II. mellékletében megállapított garanciaküszöbök alapján történt. A 2075/92/EGK rendelet 9. cikkének (4) bekezdése értelmében a Bizottság engedélyezheti a tagállamoknak, hogy garanciaküszöb-mennyiségeket adjanak át a fajtacsoportok között, feltéve, hogy a fajtacsoportok közötti tervezett átadások nem vonnak maguk után többletkiadásokat az Európai Mezőgazdasági Orientációs és Garanciaalap (EMOGA) terhére, továbbá nem vezetnek az egyes tagállamok teljes garanciaküszöbének növekedéséhez.
            
         
               (2)
            
            
               Mivel ez a feltétel teljesült, helyénvaló engedélyezni az említett átadást azoknak a tagállamoknak, amelyek azt kérelmezték.
            
         
               (3)
            
            
               Az e rendeletben előírt intézkedések összhangban vannak a Dohánypiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2005. évi betakarításra vonatkozóan a tagállamok számára engedélyezik, hogy 2005. május 30. előtt e rendelet melléklete szerint egyik fajtacsoport mennyiségeit egy másik fajtacsoportnak adják át.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. február 23-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 215., 1992.7.30., 70. o. A legutóbb a 864/2004/EK rendelettel (HL L 161., 2004.4.30., 48. o.) módosított 1782/2003/EK rendelettel (HL L 270., 2003.10.21., 1. o.) módosított rendelet.
   
      (2)  HL L 84., 2002.3.28., 4. o. A legutóbb a 864/2004/EK rendelettel módosított 1782/2003/EK rendelettel módosított rendelet.
   
      MELLÉKLET
      Olyan garanciaküszöb-mennyiségek, amelyek tekintetében minden tagállam számára engedélyezett az egyik fajtacsoportból a másik fajtacsoportba történő átadás
      
                  Tagállam
               
               
                  Az a fajtacsoport, amelyből az átadás történik
               
               
                  Az a fajtacsoport, amelyikbe az átadás történik
               
            
                  OLASZORSZÁG
               
               
                  507,5 tonna természetes úton szárított világos (II. csoport)
               
               
                  406,0 tonna mesterséges hővel szárított (I. csoport)
               
            
                  1 587,5 tonna természetes úton szárított sötét (III. csoport)
               
               
                  398,3 tonna mesterséges hővel szárított (I. csoport)
               
            
                  1 089,6 tonna természetes úton szárított világos (II. csoport)
               
            
                  1 791,5 tonna füstöléssel szárított (IV. csoport)
               
               
                  1 576,0 tonna mesterséges hővel szárított (I. csoport)
               
            
                  4 279,4 tonna napon szárított (V. csoport)
               
               
                  717,7 tonna mesterséges hővel szárított (I. csoport)
               
            
                  2 805,9 tonna természetes úton szárított világos (II. csoport)
               
            
                  148,3 tonna természetes úton szárított sötét (III. csoport)
               
            
                  463,3 tonna Katerini (VII. csoport)
               
               
                  353,3 tonna mesterséges hővel szárított (I. csoport)
               
            
                  110,0 tonna természetes úton szárított világos (II. csoport)